अखंड रामायण पाठ में उमड़े श्रद्धालु
36 घंटे तक दिन-रात चलने वाले अखंड रामायण पाठ को लेकर श्रद्धालुओं में उत्साह का माहौल
भास्करन्यूज | सोजतरोड
सुंदरकांड मंडल के तत्वावधान में कस्बे के मरलेचा भवन में शनिवार सुबह 36 घंटे के अखंड रामायण पाठ का शुभारंभ विधिविधान पूर्वक हुआ। इस अवसर पर पांडाल में भगवान राम की झांकी सजाई गई। सवेरे 8 बजे कस्बे के गणेश मंदिर से गाजों-बाजों के साथ रामायण पोथी को शोभायात्रा के साथ मरलेचा भवन ले जाया गया। जहां पूजा-अर्चना कर रामायण पोथी को व्यास पीठ पर स्थापित करवाया गया। विद्वान पंडितों द्वारा गणेश पूजन,कलश पूजन,रामचरित मानस पोथी पूजन व्यास पीठ की पूजा के बाद रामायण मंडल द्वारा संगीतमय पाठ प्रारंभ किया गया। पाठ के दौरान बीच-बीच मेंं कई आयोजन कर उनकी जीवंत प्रस्तुति दी गई। शनिवार को दिनभर चले कार्यक्रम मेंं भगवान राम के जन्मोत्सव भगवान राम के विवाह सहित कई कार्यक्रम आयोजित हुए तो श्रद्घालु आस्था से ओतप्रोत हो गए। धार्मिक आयोजन के दौरान श्रद्घालुओंं को विशेष प्रसाद का वितरण भी किया गया। पाठ का समापन रविवार रात्रि आठ बजे होगा। कार्यक्रम में मंडल अध्यक्ष दिनेश सोनी, दाऊदयाल व्यास,रामसिंह राजपुरोहित,किशोरसिंह,लक्ष्मीकांत भाटी,अनिल शर्मा,गजेंद्र सोनी,करणसिंह,भरत सिंधी आदि उपस्थित थे।
सोजत रोड. अखंड रामायणपाठ के शुभारंभ के मौके पर निकाली गई शोभायात्रा। फोटो|भास्कर
awa_Deva hin_Deva bho_Deva hin_Deva hin_Deva